Keskustelu:Suomenselkä

message: Mikä on lähde artikkelissa esitetylle kuntaluettelolle? Varsinkin minkä lähteen mukaan Jämsä ym. kunnat kuuluvat Suomenselkään? Tässä artikkelissa mainitussa ja artikkelissa Suomen maisemamaakunnat lähteistetysti esitetyssä Suomen maisemamaakuntajaossa nämä eivät ainakaan kuulu Suomenselkään, vaan Suomenselkä ulottuu niiden asemesta Parkanoon ja Honkajoelle. Tämä on myös Järvi-Suomen ja Pohjanmaan vesistöjen välinen vedenjakaja, kun taas Jämsän seudulla on vain Kokemäenjoen ja Kymijoen vesistöjen välinen vedenjakaja, joka ei ole osa Suomenselkää. Myös artikkeliin lisätyssä kartassa oleva kuntakohtainen rajaus vaatisi lähteen. Ja onko pohjakarttana käytetyn kartan copyright kunnossa Commonsiin tai fi-wikiin lataamista varten?--Urjanhai 2. tammikuuta 2011 kello 19.15 (EET)
thread_title: Lähteet

message: Palautin osan käyttäjä Albvalin poistamista kuvista. Rakennettu kulttuuriperintö on ymmärtääkseni osa maisemamaakunnan määritelmää. Sitä paitsi artikkelissa on osio Nähtävyydet, eivätkä Suomenselänkään kaikki nähtävyydet ole luonnonnähtävyyksiä. Kompromissina jätin pois kuvat Tuurin kyläkaupasta...--130.234.68.224 3. tammikuuta 2011 kello 10.51 (EET)
replies: text: Ei se nyt silti mitään kuvagalleriaa vaadi, parilla kuvalla selvitään.-Henswick 12 3. tammikuuta 2011 kello 10.52 (EET)
replies: text: :En ymmärrä mitä ne kuvat haittaavat, mutta sopiiko sitten neljä?--130.234.68.224 3. tammikuuta 2011 kello 10.54 (EET)
replies: text: ::Suurempana ongelmana kuin kuvat näen lähteettömän kuntaluettelon, jossa lisäksi on suuri joukko kuntia, jotka eivät kuulu ainakaan Suomenselän maisemamaakuntaan. Tällainen aluemäärittely vaatisi välttämättä lähteen. Jos lähdettä ei anneta, niin moinen lista pitänee poistaa.--Urjanhai 3. tammikuuta 2011 kello 13.17 (EET)

text: :Poistinkin siitä ilmeisimmin virheelliset, jotka ovat selvästi vedenjakaja-alueen ulkopuolella, Jämsän ohella myös Ruoveden ja Vilppula-Mäntän.  -KLS 3. tammikuuta 2011 kello 22.49 (EET)
replies: text: ::Osa niistä kuvista voidaan kaiketi palauttaakin, mutta jäljellä olevistakaan ei tähän artikkeliin kuulu ainakaan Ruoveden Helvetinjärvi eikä Petäjäveden kirkko. Edes artikkeliin liitetyn kartan mukaan ei Suomenselän maisemamaakunta ulotu niihin saakka. -KLS 3. tammikuuta 2011 kello 22.58 (EET)
replies: text: :::Voihan olla, että joskus on saattanut olla esim. johonkin aluepoliittisiin tarkoituksiin laadittu kuntaluettelo, johon esim. Jämsäkin on kuulunut, mutta sellainen vaatisi lähteen, ja toisaalta, jos ajatellaan käsitteen Suomenselkä vakiintunutta merkitystä, niin kyllä tuo maisemallinen määrittely vaikuttaisi vakiintuneemmalta. Monikin sillä alueella varmaan kokee asuvansa Suomenselällä, mutta harva varmaan Jämsässä pitää itseään Suomenselällä asuvana. Ellei sitten koko luettelo ole peräti itse keksitty, koska samalla käyttäjällä on ennenkin ollut ongelmia oman tutkimuksen kanssa. Gallerialle sinällään en näe estettä, päin vastoin se hyvin elävöittää artikkelia. --Urjanhai 4. tammikuuta 2011 kello 11.31 (EET)

text: Varsinaisesti Suomenselkä tarkoittaa nimenomaan vedenjakajaa, ja se noudattelee, ellei tarkoin, niin ainakin suunnilleen maakuntien rajaa siten, että sen itä- tai kaakkoispuolelle jäävät Pirkanmaa ja Keski-Suomi, länsi- tai luoteispuolelle taas Etelä-, Keski- ja Pohjois-Pohjanmaa. Tavallisiin karttoihin ei vedenjakajia yleensä merkitä, joet kylläkin, joten niiden perusteella vedenjakajan kulun voi kartalta jäljittää. Olisin kyllä valmis palauttamaan tähän selvyyden vuoksi kuntaluettelonkin siten muutettuna, että siinä olisivat mukana vain ne kunnat, joiden kautta tai joiden rajaa pitkin vedenjakaja kulkee ja että näin selvästi myös sanottaisiin luettelon edellä. Kenties sekin olisi jo jonkun mielestä "uutta tutkimusta", mutta olisihan ainakin yksiselitteisesti määriteltävissä, mitkä kunnat luetteloon kuuluvat ja mitkä eivät, ja asia olisi myös melko helposti tarkastettavissa kartalta. -KLS 5. tammikuuta 2011 kello 09.40 (EET)
replies: text: :Vedenjakajan sisältäviä karttojakin löytyy sekä netistä että painettuina, esimerkiksi artikkelin Luettelo Suomen vesistöistä lähteistä. Kuitenkin voi olla että se olisi omaa tutkimusta. Samoin maisemamaakuntaan kuuluvat kunnat (tai ainakin kuntakeskukset) näkee maisemamaakunnat sisältävän julkaisun (viite lienee artikkelissa Suomen maisemamaakunnat) liitekartasta, mutta sekin voi kuntaluetteloksi vietynä olla ehkä omaa tutkimusta. Mutta toisaalta kuntaluetteloita voi hyvinkin löytyä em. tai muusta maantieteellisestä kirjallisuudesta, jolloin niihin voi aivan hyvin viitata. Eli jos ehtii tekemään kirjallisuustutkimuksen niin se auttaa. (Tuo poistettukin luettelo voi hyvin olla jostain kirjallisuudesta.)--Urjanhai 5. tammikuuta 2011 kello 11.42 (EET)
thread_title: Palautus

message: Kyllä kartta minusta näyttäisi olevan ympäristöhallinnon sivustolla olevan maisemamaakunnat-kartan mukainen. Maisemamaakunnat --Elo 3. tammikuuta 2011 kello 22.27 (EET)
replies: text: Se onkin, mutta ennen sitä artikkelissa oli toinen, erään käyttäjän itse tekemä kartta, joka kuitenkin poistettiin pohjakartan tekijänoikeusongelmien takia.--Urjanhai 4. tammikuuta 2011 kello 09.58 (EET)
thread_title: Kartta